kardosdrur/scandi-wiki huggingface dataset:
Göteborgs byvåben

Göteborgs byvåben indeholder billeder fra Sveriges store rigsvåben og skal symbolisere at byen er Sveriges værn mod vest. Løven er hentet fra Folkungaslægtens våben, som i 1600-tallet betragtedes som Götalands våben (deraf udtrykket "Göta lejon") og det holder våbnet for Sverige, de tre kroner, og forsvarer dette med et sværd. Den ældste beskrivelse af våbenet forekommer i et privilegiebrev fra 1607.

Løven i Göteborgs våben er vendt til heraldisk venstre. Dette beroede oprindelig nok på en ren fejltagelse, men på grund af dens lange tradition har løven beholdt denne position. En venstrevendt figur opfattes gerne som flygtende, mens en højrevendt figur angriber. Den venstrevendte version blev endeligt godkendt af kongen i 1952 på trods af indsigelser fra Riksheraldikerämbetet.

Den 6. maj 1737 skriver Lars Salvius på vegne af magistraten om Göteborgs våben: "Stadens Insigne, är en blå Schöld, med 3ne wita Strömmar, hwaruti ett förgylt lejon med Crona på Hufwudet uprätt står, hållandes med högra foten ett Swärd, och med den wänstra en Schöld, hwaruti 3 Cronor stå."

Blasonering 
Blasonering: I blått fält tre av vågskuror bildade ginbalkar av silver, överlagda med ett vänstervänt, gyllene, med sluten krona krönt lejon med svansen kluven och tunga, tänder och klor röda, svingande med högra framtassen ett gyllene svärd och hållande i den vänstra en blå sköld, vari tre gyllene kronor, ordnade två och en.

Kilder

Eksterne links 
 Göteborgs by: Stadsvapnets historia
 Göteborgs bys designprogram  - om den tolkning af våbnet som kommunen anvender, med mere.

Heraldik
Byvåben
EM i svømning 2008

EM i svømning og vandsport 2008 blev holdt i Eindhoven, Holland, fra 13.–24. marts 2008. Det var det europæiske mesterskab i svøming (50 m), udspring og for 2008. To nye konkurrencer blev indført: mændenes 800 m fri og kvindernes 1500 m fri. Dette var første gang, at mændenes og kvindernes programmer var identiske.

Svømning

Medaljeoversigt

Mændenes konkurrencer

Women's events

Udspring

Medaljeoversigt

Synkronsvømning

Medaljeoversigt

Noter og eksterne links 

 Officielt website 
 Swim Rankings Resultater 

2008
Sport i 2008
Grantræ

Ved et grantræ forstås normalt et træ, der er medlem af Gran-slægten eller Ædelgran-slægten samt lignende slægter som Douglasgran og Hemlock. Ofte bruges ordet synonymt med nåletræ. Eksempler på grantræer er de velkendte juletræer rødgran og ædelgran. Grantræer har korte nåle og kogler af meget varierende størrelse og form. Grantræer kan blive meget store, i Danmark over 50 meter høje, og i det vestlige USA op mod 100 meter. Læs om udbredelse og anvendelse under Gran-familien.

Ingen egentlige grantræer er hjemmehørende i Danmark. Eneste hjemmehørende art i Gran-familien er skovfyr, som normalt ikke kaldes et grantræ, men et fyrretræ.

Grantræer dyrkes i stor stil i kommercielt drevne skove og plantager.

Nåletræer
Abbevillien

Abbevillien er den ældste vesteuropæiske stenalderkultur kendt fra Elster-istiden ca. 500.000 f.Kr. 

Kulturen er opkaldt efter et fund fra floden Somme nær den franske by Abbeville nord for Paris. De brugte redskaber er meget primitive, og de har tosidet tilhuggede håndkiler, kulturen kaldes derfor også for håndkilekulturen.

Kultur
Ældste stenalder
Jennie Johansson

Jennie Caroline Eleonore Johansson (født 15. juni 1988 i Hedemora) er en svensk svømmer, som svømmer for Sveriges svømmelandshold og siden 2014 har svømmet for SK Neptun i Stockholm.

Svømmekarriere 
Jennie Johansson fik sit internationale gennembrud i svømning, da hun i 2009 deltog i sit første internationale stævne som var EM i kortbanesvømning 2009, hvor hun vandt en bronsemedalje i 100 meter brystsvømning. Året efter vandt hun overraskende sølv i 100 meter bryst ved EM i svømning 2010 på langbane. Hun delte sølvmedaljen med Rikke Møller Pedersen, de svømmede med tiden 1.07,36 som for Jennies vedkommende var en personlig rekord, en forbedring på 1,74 sekund.

Jennie Johansson deltog for Sverige ved de Olympiske Lege 2012.

I 2015 blev hun verdensmester i 50 meter bryst ved VM i svømning i Kazan, Rusland.

Referencer

Eksterne henvisninger 
 

Svømmere fra Sverige
Svømmere ved sommer-OL 2016
Anskuelsesundervisning

Anskuelsesundervisning (også kaldt iagttagelsesundervisning) er en undervisningsform, hvor emner belyses med billeder, idet dette skulle give eleven en hurtigere og grundigere forståelse af det pågældende lærestof.

Se også 
 Anskuelsestavler

Noter

Eksterne henvisninger 
 

Undervisning
Anti-atomkerne

En anti-atomkerne er en atomkerne som består af de to antipartikler: antineutronen og antiprotonen. Fremstilledes for første gang i 1965.

Atomfysik
1965
Rom Metro

Rom Metro ( italiensk Metropolitana di Roma) er en undergrundsbane der ligger i den italienske hovedstad Rom. Metroen åbnede i 1955, hvilket gør den til den ældste i landet. Metroen består af tre linjer Linje A (orange), Linje B (blå) og Linje C (grøn) – som betjener 60 km spor og 73 stationer. De oprindelige linjer i undergrundssystemet er Linje A og B, der danner kryds med og mødes ved Termini Station, der ligger under den primære togstation i byen. Linjen deler ved Bologna station og fordeler sig ud i to grene. Linje C åbnede i 2014, men blev først i 2018 forbundet til resten af metronettet. Der er planer om at etablere en fjerde linje.

Roms lokale transportoperatør, ATAC, står for driften af Rom Metro og flere andre jernbanestrækninger: Roma–Lido line, Roma-Giardinetti linjen og Roma–Nord linjen. Den første af disse, Roma-Lido, som forbinder Rom med Ostia ved havet er i praksis en del af metrosystemet. Den løber på lignende linjer og bruger tog der er meget lig dem på undergrundsbanen. Roma–Giardinetti linjen har derimod en dedikeret smalsporet jernbanestrækning mens Roma–Nord går til forstæderne.

Referencer

Eksterne henvisninger 

 The Public transport company of the city of Rome  
 Roma Metropolitane – public transportation website 
 Roma at UrbanRail.net 
 Martin G. Conde, ROME – IMPERIAL FORA. The Velia Hill: Metro ‘C’ Archaeological Surveys (2006-2007). S10 (b1, b2, b3). (2006-2007)

Metro
Metrosystemer
Transport i Italien
Etableret i 1955
Apeks

Apeks (latin) det punkt på himlen, i stjernebilledet Herkules, mod hvilket Solens bevægelse i forhold til de nærmere stjerner er rettet.

Astronomi
Stjernebilleder
Institut De Droit International

Institut de Droit International blev grundlagt i 1873 i Gent Belgien på initiativ af Gustave Rolin-Jaequemyns. Instituttet har som mål at støtte arbejdet med at eliminere eventuelle kilder til konflikt der findes i samfundet samt at implementere international ret.

Deres slogan er Justice et paix ().

I 1904 modtog instituttet Nobels fredspris.

Eksterne henvisninger 
 Hjemmeside

Etableret i 1873
Modtagere af Nobels fredspris
Nobelprismodtagere fra Belgien
Karl Ludvig af Slesvig-Holsten-Sønderborg-Beck

Karl Ludvig af Slesvig-Holstein-Sønderborg-Beck (18. september 1690 – 22. september 1774) var den syvende titulære hertug af Slesvig-Holsten-Sønderborg-Beck fra 1757 til 1774. Han gjorde karriere i det preussiske militær, hvor han blev generalløjtnant og trådte siden i Russisk tjeneste, hvor han blev guvernør i Reval (Tallinn) i Guvernementet Estland.

Han var søn af hertug Frederik Ludvig af Slesvig-Holsten-Sønderborg-Beck og Louise Charlotte af Slesvig-Holsten-Sønderborg-Augustenborg. I 1723 konverterede han til katolicismen. Han blev hertug, da hans nevø, Hertug Frederik Vilhelm 3. faldt i Slaget ved Prag i 1757. I 1763 blev han udnævnt til feltmarskal i den russiske hær af kejser Peter 3. af Rusland men afslog på grund af sin høje alder. Han døde i 1774 i Königsberg i Østpreussen. Da han døde uden arvinger, blev han efterfulgt som hertug af sin lillebror, Peter August.

Frederik Ludvig giftede sig i 1730 i Dresden med Anna Karolina Orzelska (1707-1769). Hun var en illegitim datter af kong August 2. af Polen og hans franske elskerinde, Henriette Rénard-Duval. De blev skilt efter tre års ægteskab. I ægteskabet blev der født en søn:

 Karl Frederik (5. januar 1732 i Dresden – 21. februar 1772 i Strassbourg).

Eksterne links 
 Hans den Yngres efterkommere

Sønderborgske fyrstelige
Hertuger af Slesvig-Holsten-Sønderborg-Beck
Huset Oldenburg
Tyskere i 1700-tallet
Officerer fra Preussen
Personer fra Königsberg
Personer fra Tallinn
Arbejdsløshedsø

Arbejdsløshedsø er en geografisk term for et område hvor ledigheden er arbejdsdygtig og arbejdssøgende, også når der er god beskæftigelse i det øvrige land. Eksistensen af arbejdsløshedsøer i Danmark, især i Nordjylland, beror på at visse egne er erhvervsmæssigt stagnerende og byder på ringe beskæftigelsesmulighed, samtidigt med at den lokale arbejdskraft vanskeligt kan flytte på grund af boligforholdene.

Kilder 

 

Geografiske betegnelser
Arbejdsliv
Paul Biedermann

Paul Biedermann (født 7. august 1986) er en tysk svømmer og forhenværende verdensmester i 200 og 400 meter fri på langbane. Han er indehaver af verdensrekorderne på lang- og kortbane i 200 meter fri, og på langbane i 400 meter fri.

Referencer

Eksterne henvisninger 
 

Svømmere fra Tyskland
Svømmere ved sommer-OL 2008
Svømmere ved sommer-OL 2012 
Svømmere ved sommer-OL 2016
Online billetsystem

Online billetsystemer er billetsystemer, som er baseret på salg af billetter online til et givent arrangement. En arrangør opretter sit online billetsalg til et givent arrangement gennem en online billetsystemplatform, hvor potentielle billetkøbere herefter kan købe eller tilmelde sig til arrangementet. Der er mange udbydere af denne service både udenlandske og danske. For arrangøren er det gennem størstedelen af billetsystemplatformene gratis, men hvor det koster et billetgebyr for billetkøberen – dette billetgebyr ligger normalt mellem 3 kr til 30 kr per købt billet.

Netbutikker
Kold krig (album)

Kold krig er debutalbummet fra det danske rockband Malurt, der blev udgivet i september 1980 på Amar Records. Det er produceret af Flemming Ostermann og indspillet i Sweet Silence Studios. Albummet er en co-produktion mellem Sweet Silences eget pladeselskab Amar Records og det uafhængige pladeselskab Musikpres.

Spor

Medvirkende 
Malurt
 Michael Ehlert Falch – vokal, elektrisk og akustisk guitar
 Peter Viskinde – elektrisk, akustisk og slideguitar, kor
 Henrik Littauer – piano, orgel, kor
 Dia Nielsen – bas, kor 
 Peter Mors – trommer, percussion

Øvrige musikere 
 Flemming Ostermann – el-piano, koklokke (spor 8), håndklap (spor 6)
 Flemming Rasmussen – håndklap (spor 6)
 Ulla Tvede Eriksen – håndklap (spor 6)

Produktion 
 Flemming Ostermann – producer 
 Flemming Rasmussen – co-producer, lydtekniker
 Jette Michaelsen – coverdesign
 Malurt – coverdesign

Referencer

Litteratur

Eksterne henvisninger 
Kold krig på AllMusic
Kold krig på Discogs

Malurt-album
Debutalbum fra 1980
Debutalbum fra Danmark
Rock Springs

Rock Springs har flere betydninger:

Stednavne

USA 
 Rock Springs, Californien
 Rock Springs, New Mexico
 Rock Springs, Wisconsin
 Rock Springs, Wyoming
 Rock Springs–Sweetwater County Airport, Wyoming
 Rock Springs Conservation Area, Illinois
 Rock Springs Run State Reserve, Florida

Se også 
 Rock Springs-massakren i 1885
Homo naledi

Homo naledi er en art i slægten Homo som levede under pleistocæn. Arten blev opdaget 2013 af to speleologer i grottekomplekset Rising star cave, som indgår i den sydafrikanske verdensarv Cradle of Humankind i Gauteng-provinsen. Speleologerne Rick Hunter og Steven Tucker opdagede resterne af mindst femten individer, hvilket er det største enkeltfund af en menneskelignende art i Afrika.

Beskrivelsen af arten blev udarbejdet i forbindelse med udgravninger 2015 af blandt andre den amerikanske palæontolog og arkæolog Lee Rogers Berger.

Etymologi 
Ordet naledi betyder "stjerne" på sesotho- og setswana-sprogene, to af de elleve nationalsprog i Sydafrika. Artsnavnet kan derfor siges at betyde "stjernemennesket", som hentyder til fundpladsen, grottesystemet ved Rising star cave.

Billeder

Referencer

Eksterne henvisninger 
  Wikimedia Commons har flere filer relaterede til Homo naledi – Rising Star Cave – Materiale fra Berger et al. 2015
  Taksonomi fra Wikispecies
  Se Wiktionarys definition på ordet  homo naledi (en)
 "Helt ny menneskeforfader fundet i Sydafrika" af Rasmus Kragh Jakobsen fra Videnskab.dk, 11. september 2015

 

Homo-slægten
Pleistocæn
Videnskab i 2013
Skriftemål

Skriftemål eller skrifte betegner den syndsbekendelse som aflægges for præsten med efterfølgende absolution (syndsforladelse) fra præstens, skriftefaderens, side overfor skriftebarnet. Finder skriftemål sted på dødslejet siges i kirkesproget, at skriftefaderen beretter skriftebarnet. Skriftemål er et væsentligt led i boden.

I den katolske kirke er det private skriftemål ("ørebigten"), den hemmelige syndsbekendelse for præsten, med opregning af alle bevidste dødssynder, en absolut pligt, der officielt indførtes i 1215. Luther afskaffede det private skriftemål som pligt og bekæmpede den romerske udvorteshed, men anbefalede det som frivillig handling, og i den form er det bevaret i den lutherske kirke, hvor det dog sjældent benyttes. Ved gudstjenesten er både hos de reformerte og i adskillige lutherske landskirker, for eksempel Danmarks og Norges, indført et almindeligt skriftemål, hvorved præsten aflægger en syndsbekendelse på menighedens vegne og tilsiger de enkelte syndernes forladelse. Dette almindelige skriftemål anvendes over for nadvergæsterne før altergangen, og forud for det går ofte en skriftetale.

I nyere tid er der flere steder arbejdet for at få det private skriftemål mere frem i den protestantiske kirke, for eksempel var Henric Schartau i Sverige ivrig for denne tanke.

Kilde 

, bind 21, side 658, skrevet af dr.theol. Alfred Th. Jørgensen

Teologi
Södertörns SS

Södertörns simsällskap er en svømmeklub som arbejder med konkurrencesvømning, masterssvømning, vandpolo og svømmeskole i to kommmuner i Södertörn syd for Stockholm, Haninge kommun og Huddinge kommun.

Svømmere 
Kendte svømmere som svømmer eller har svømmet for klubben:
 Stefan Nystrand (-2006)
 Louise Jöhncke
 Simon Sjödin
 Sarah Sjöström

Eksterne links 
 Södertörns SS's officiele website 

Svømmeklubber i Sverige
Aasiaat Radio

Aasiaat Radio er kystradiostationen i Grønland med i alt 30 VHF-sendere og -modtagere. Anlæggene er tiltænkt at dække fra de yderste øer og ud over havet.

Aasiaat Radio kan kaldes på både arbejdskanaler og kanal 16. 

Endvidere har Aasiaat Radio også mellembølgeanlæg stående, som sørger for et GMDSS A2-havområde ved Grønland. Rækkevidden på mellembølge er normalt op til 3-500 sømil.

Kanalliste

MF kanaler

VHF kanaler

VHF Østkyst

VHF Vestkyst

Services

Trafiklister 
Trafiklister udsendes på tiderne 0235, 0535, 0835, 1135, 1435, 1735, 2035, 2335 UTC, der sendes på alle arbejdsfrekvenser og -kanaler.

Med trafiklisterne følger altid navigationsadvarsler og servicemeldinger, som ligger til udsendelse.

Vejret 
Aasiaat Radio udsender klokken 0605, 1005, 1505 og 2005 storm-, kuling- og overisningsvarsler til skibsfarten. Varslerne annonceres lige efter tavshedsperioden på 2182 kHz og kanal 16, og sendes derpå på alle arbejdsfrekvenser og -kanaler samtidig. Bemærk, at varsler gælder i 18 timer fra tidspunktet for udstedelse. Hvis der ikke er modtaget nye varsler udsendes på arbejdskanalerne, at der ikke er modtaget nye varsler. 

Varsler der modtages til udsendelse udenfor de ovenstående tidspunkter, udsendes efter forudgående annoncering på MF DSC 2187,5 kHz, 2182 kHz og VHF kanal 16, på alle arbejdsfrekvenser og -kanaler. Sådanne varsler, gentages ved udløbet af den tavshedsperiode, som ligger tidsmæssigt mere end 30 minutter efter første udsendelse. 

Varsler udgives af DMI, og refererer til havområder ved kysten af Grønland. 

Varsler om piteraq ved Tasiilaq udsendes både sammen med de øvrige varsler; men også sammen med trafiklister.

NAVTEX

NAVTEX stationer i Grønland

NAVTEX stationer i omliggende farvande

Noter 

Kystradiostationer i Danmark
Transport i Grønland
Langerød (Asminderød Sogn)

Langerød er en landsby i Asminderød Sogn i Fredensborg Kommune (tidligere Asminderød-Grønholt Kommune, Lynge-Kronborg Herred, Frederiksborg Amt).

Landsbyen bestod i 1682 af 3 gårde og 1 hus med jord. Det samlede dyrkede areal udgjorde 69,8 tønder land skyldsat til 11,50 tønder hartkorn. Dyrkningsformen var tovangsbrug med rotationen 2/2.

I mellemkrigstiden blev der oprettet et trinbræt ved Langerød på Nordbanen.

Noter

Litteratur 

 Karl-Erik Frandsen: Vang og tægt. Studier over dyrkningssystemer og agrarstrukturer i Danmarks landsbyer 1682-83 (Bygd 1983),
 Henrik Pedersen: De danske Landbrug fremstillet paa Grundlag af Forarbejderne til Christian V.s Matrikel 1688; København 1928 (Reprotryk for Landbohistorisk Selskab, København 1975); 

Lokaliteter i Fredensborg Kommune
The Lady in the Van

The Lady in the Van er en britisk komedie-drama film fra 2015. Filmen instrueret af Nicholas Hytner, og skrevet af Alan Bennett, og med Maggie Smith og Alex Jennings i hovedrollerne. Filmen fortæller den sande historie om Mary Shepherd, en ældre kvinde, der boede i en forfalden van i Bennetts indkørsel i London i 15 år.

Medvirkende 
 Maggie Smith som Frøken Mary Shepherd / Margaret Fairchild
 Alex Jennings som Alan Bennett
 Roger Allam som Rufus
 Deborah Findlay som Pauline
 Jim Broadbent som Underwood
 Cecilia Noble som Frøken Briscoe
 Gwen Taylor som Mam
 Frances de la Tour som Ursula Vaughan Williams
 Nicholas Burns som Giles Perry
 Pandora Colin som Mrs Perry

Kilde

Eksterne links 
 
 

Britiske film fra 2015
Film fra Storbritannien
Engelsksprogede film
Film baseret på virkelige begivenheder
VM i kortbanesvømning 2010

Det 10. VM i kortbanesvømning blev afholdt i Dubai, Forenede Arabiske Emirater fra 15.–19. december 2010. Der var kun tale om konkurrencer i svømning og ikke anden vandsport. Stævnet foregik i Dubai Sports Complex i kortbanesvømmepools, som er 25 meter lange.

Resultater

Mændenes konkurrencer

 Svømmere som kun deltog i de indledende heats og modtog medaljer.

Kvindernes konkurrencer

Medaljeoversigt

Referencer 

2010
Begivenheder i 2010
Preben Steen Nielsen

Preben Steen Bøgebjerg (tidl. Nielsen - født 26. august 1981) er en dansk forfatter, kulturiværksætter og filmproducer.

Han er uddannet indenfor IT, men har siden 1999 arbejdet professionelt med events, kultur og film. Preben har diagnosen muskelsvind (SMA type 02), men formår, trods sit handicap at bryde grænser. Han er bl.a. kendt for sin medvirken i flere end 50 film- og tvproduktioner, heriblandt Thomas Vinterbergs "Submarino" og Anders Matthesens “Sorte kugler.”

I 2013 kørte Preben 300 km på 10 dage, fra Vejle til Skagen, i sin el-kørestol. En spontan idé affødt på Facebook der endte som et eventyr og ovenikøbet rejste 20.000 kr til den velgørende organisation Motorsport for Life. En organisation som skaber oplevelser for kræftsyge børn.

Det var også i 2013, at Preben udkom med sin første film som producer, novellefilmen Blodbrødre. Filmen modtog flere priser herhjemme samt i udlandet, og blev samtidigt fundamentet for Gælden - en fuldlængde spillefilm, produceret i samarbejde med hans partner Claus Thomsen og filmselskabet Zentropa. Gælden havde premiere i 2017. Filmen, der blev Robert-nomineret og vandt 'Best Feature' ved Berlin Lift-Off Festival 2018, byder på et stjernebesat cast med navne som Bjarne Henriksen, Kurt Ravn, Flemming Jensen samt Morten Suurballe m.fl. 

I musikbranchen er Preben kendt for sit mangeårige virke som pressechef for Danish DeeJay Awards og for sine egne elektroniske popup-events i parker og på torve i Vejle. Initiativer der har medvirket til, at Preben i 2016 modtog Vejle Kommunes Kulturpris. En udmærkelse der ledsages af en statuette udført af skulptør Flemming Jarle samt 10.000 kr.

Preben udkom med selvbiografien "Kan den snakke? - 12.000 dage set fra en kørestol" i 2017 og efterfølgende med hans første børnebog "Tosse-Tino" i efteråret 2018. Begge på forlaget Dreamlitt. 

I forbindelse med udgivelsen af selvbiografien modtog Preben "Åbenhedsprisen.” Prisen blev tildelt af Vejle Amts Folkeblad for hans ligefremhed og ucensurerede udtalelser i selvbiografien såvel som på sociale medier og i det offentlige rum. Med prisen fulgte 10.000 kr og et særligt værk af kunstneren Albert Bertelsen.

I 2019 skabte Preben virksomheden byplakaten.dk, som i 2022 skiftede ejer. Salget af plakatvirksomheden skete for at frigøre tid til Prebens nuværende virke som forfatter.

Eksterne henvisninger 
 

Skuespillere fra Danmark
Forfattere fra Danmark
Filmproducere fra Danmark
Allan Gravgaard Madsen

Allan Gravgaard Madsen (født 26. maj 1984) er en dansk komponist.

Historie 
Madsen startede sin musikalske uddannelse på Viborg Musikskole, hvor han gik på Musikalsk Grundkursus (MGK) med komposition som hovedfag fra 2006 til 2008. Her var Niels Rønsholdt hans primære lærer. I 2008 blev han optaget på komposition på Det Jyske Musikkonservatorium med lærerne Simon Steen-Andersen, Niels Rønsholdt og senest Joanna Bailie. Han studerer i øjeblikket i Solistklassen sammesteds. Allan Gravgaard Madsens værker er blevet opført i flere lande af flere anerkendte ensembler, heriblandt Ensemble Recherche, JACK Quartet, Esbjerg Ensemble, Århus Sinfonietta, og han har skrevet i alle genrer. I 2015 var han initiativtager til Panorama Festivalen.

Han har også deltaget i Den klassiske musikquiz.

Organisatorisk arbejde 
Allan Gravgaard Madsen har bestredet en række bestyrelsesposter i dansk musikliv. Fra 2011 til 2015 var han medlem af bestyrelsen for SNYK og fra 2011 til nu næstformand og senere formand for bestyrelsen af den danske afdeling af Ung Nordisk Musikfestival. Længst har han siddet i bestyrelsen for AUT - Aarhus Unge Tonekunstnere - en koncertforening for ny og eksperimenterende lyd- og tonekunst. Her blev han medlem af bestyrelsen i 2008 og har siden været med til at udvikle en række koncertkoncepter til foreningen.

Radio 
Fra efteråret 2013 var Allan Gravgaard Madsen fast gæst i Cilius-Patruljen, et radioprogram med Frederik Cilius som vært. Allan Gravgaard Madsen havde været med til at udvikle radioprogrammet for DR P2 og han var også med til at udvikle programmet Taktløs på P2, hvor han delte værtsskabet med Frederik Cilius. I det prisvindende satireprogram på Radio24syv, Den Korte Radioavis, spiller Allan Gravgaard Madsen rollen som Speaker-Allan.

Priser og anerkendelser 
 Dansk Komponist Forenings Pris (2013)
 NEXT GENERATION ved Donaueschinger Musiktage (2015)
 Léonig Sonning Talentprismodtager (2017)

Kilder

Eksterne henvisninger 
 Allan Gravgaard Madsens hjemmeside
 Allan Gravgaard Madsen på Twitter
 Cilius-Patruljen på DR P2
 Taktløs på DR P2
 Den Korte Radioavis 

Komponister fra Danmark
Klassiske komponister fra det 21. århundrede
Langerød

Langerød kan henvise til flere stednavne i Danmark:
 Langerød (Asminderød Sogn) – en bebyggelse og et ejerlav i Asminderød Sogn, Fredensborg Kommune
 Langerød (Tveje Merløse Sogn) – en bebyggelse og et ejerlav i Tveje Merløse Sogn, Holbæk Kommune